Գրիգոր Ավագյան (ակադեմիկոս)

**Գրիգոր Երեմի Ավագյան** (), տնտեսագետ, աշխարհագրագետ, պրոֆեսոր (1974), աշխարհագրական գիտությունների դոկտոր (1972), ՀՀ ԳԱԱ ակադեմիկոս (1992)։

## Կենսագրություն
Գրիգոր Ավագյանը ծնվել է 1928 թվականին Գրոզնիում։ 1947-1952 թվականներին սովորել է Երևանի պետական համալսարանի աշխարհագրության ֆակուլտետում։ 1990 թվականին ընտրվել ՀՀ Գիտությունների Ազգային Ակադեմիայի թղթակից անդամ, իսկ 1992 թվականին ակադեմիկոս։

### Հետազոտությունների բնագավառը
Գրիգոր Ավագյանի hիմնական աշխատությունները վերաբերում են տնտեսական աշխարհագրությանը, աշխարհագրության տեսությանը, քարտեզագրությանը, Հայաստանի լեռնային շրջանների սոցիալ-տնտեսական զարգացման հիմնախնդիրներին, Հայաստանի գյուղատնսեսության զարգացման հիմնախնդիրների և դրանց լուծման ուղիներին։

### Գործունեություն
Համալսարանն ավարտելուց հետո անցել է մանկավարժական աշխատանքի։ 1952-1957 թվականներին աշխատել է Երևանի Թելմանի անվան, իսկ 1957-1958 թվականներին Թումանյանի անվան դպրոցներում։

1958 թվականից մինչև 1961 թվականը աշխատել է անցել Դպրոցների գիտահետազոտական ինստիտուտում՝ որպես ավագ գիտաշխատող։ ԵՊՀ-ի դոցենտ (1962–1974), Երևանի ժողովրդական տնտեսության ինստիտուտի տնտեսական աշխարհագրության ամբիոնի (1976–2000) և լեռնային շրջանների հետազոտության լաբորատորիայի (1976–1990) վարիչ։ Գրիգոր Ավագյանր 1962—1972 թվականներին եղել է Երևանի պետական hամալսարանի դոցենտ, իոկ 1972—1976 թվականներին պրոֆեսոր, վարել Երևանի ժողտնտեսության ինստիտուտի տնտեսական աշխարհագրության ամբիոնր (1976-2000) և Լեռնային շրջանների հետազոտության լաբորատորիան (1976-1990)։

Գրիգոր Ավագյանը զբաղվել է Հայաստանի բնակչության առնչվող հիմնախնդիրներով՝

1992 թվականին Գրիգոր Ավագյանը հիմնադրել է «Պարմանի» ուսանողական համազգային բարեգործական հիմնադրամը, եղել է կազմակերպության նախագահ (1992-2005)։ Հիմնադրամն օգնել է հանրապետության պետական ԲՈւՀ-երի մեծ թվով ուսանողների՝ վճարելու ուսման վարձը։ Գրիգոր Ավագյանըի նախաձեռնությամբ հիմնադրամը հինգ անգամ՝ 1996, 1997, 1998, 1999, 2000 թվականներին հրավիրել է Երևանում հայազգի ուսանողության վեհաժողովներ, որոնք Սփյուռքի ուսանողությանը հայրենիքի շուրջ համախմբելու միտում են ունեցել։

## Երկեր
Գրիգոր Ավագյան 40 գիտական և գիտամատրելի մենագրությունների, բազմաթիվ բուհական և դպրոցական դասագրքերի և մեթոդական ձեռնարկների հեղինակ է։

* «Կենդանիների աշխարհի հսկաները» (Կետերը) Երևան, 1975
* «Հայրենի բնություն» դասագիրք 3-րդ դաս․, Երևան, 1970-1990
* «Հայրենի բնություն» դասագիրք 4-րդ դաս․, Երևան, 1970-1989
* «Աշխարհագրություն» (բուհ ընդունվողների համար), Երևան, 1978
* «Երևանի դյուցազնական քայլերը», Երևան, 1980
* «Մայրենի բնության արահետներով», Երևան, 1980
* «Սովետական Հայաստանի տնտեսական աշխարհագրություն», Երևան, 1981
* «Հայկական ՍՍՀ աշխարհագրության ուսուցման մեթոդիկա», Երևան, 1983
* «Սովետական Հայաստանի աշխարհագրություն» (ուսումնական ձեռնարկ VII- VIII դասարան), Երևան, 1983г
* «Սովետական Հայաստանի տնտեսական աշխարհագրություն», Երևան, 1984
* «Քարտեզը կյանքում», Երևան, 1987
* «Դպրոցական աշխարհագրություն» (դիմորդների համար), Երևան, 1987
* «Нагорный Карабах Историческая справка», Ереван, 1988
* «Հայրենի բնություն մեթոդական ձեռնարկ» (երկրորդ մաս), Երևան, 1989
* «Люди и горы История, теория, практика», Москва, 1989г
* «Нагорный Карабах Ответы, справки, отзывы, письма», Ереван, 1990
* «Нагорный Карабах Ответ фальсификаторам», Ереван, 1991
* «Հայաստանը և հայերս աշխարհում», Երևան, 1992
* «Հայաստանը և հայերս աշխարհում», Երևան, , 1993 (հայերեն և ռուսերեն), 1994 (հայերեն և անգլերեն)
* «Աստծո խոսք», Երևան, 1993
* «Հայաստան 1920-1990 թթ․», Երևան, 1997
* «Հայաստանի տնտեսություն, անցած ճանապարհ, այսօրվա զարգացման գծերը», Երևան, 1998
* «Հայերը 20-րդ դարում», 3-րդ դաս․, 1998
* «Իմ օրագրից», Երևան, 1999
* «Հայաստանի Հանրապետության աշխարհագրություն» (դասագիրք VII դասարան), Երևան, 1999
* «Հայաստանի Հանրապետության աշխարհագրություն» (դասագիրք VIII դասարան), Երևան, 1999
* «Փրկենք Սևանը», Երևան, 1999
* «Չկա մայրենի լեզու, չկա ազգ», Երևան, 2002
* «Մեթոդական ձեռնարկ ուսուցիչների համար», Երևան, 1999

## Քարտեզներ
* Հայկական ՍՍՀ բնակչությունը, Երևան, 1985 թ․
* Լեռնային Ղարաբաղի բնակչության քարտեզ, Երևան, 1990 թ․
* Հայերը Ադրբեջանում, Երևան, 1992 թ.
* Հայաստանի Հանրապետության բնակավայրերի ատլաս, Երևան, 2001 թ.
* Հայաստանի Հանրապետություն և Լեռնային Ղարաբաղ Երևան, 2001 թ.
* Հայաստանի և Լեռնային Ղարաբաղի ճանապարհային ատլաս Երևան, 2004 թ.
* Երևան քաղաքի հատակագիծը Երևան, 2004 թ.

## Պարգևներ
Պարգևատրվել է Խ. Աբովյանի անվ. մեդալով

## Ծանոթագրություններ

Կատեգորիա:Ակադեմիկոսներ
Կատեգորիա:Աշխարհագրական գիտությունների դոկտորներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԳԱԱ ակադեմիկոսներ
Կատեգորիա:Հայ աշխարհագրագետներ
Կատեգորիա:Հայ պրոֆեսորներ
Կատեգորիա:Հայ տնտեսագետներ
Կատեգորիա:Հայ քաղաքական գործիչներ